
A beszámolót készítő személy neve: Váczi Ildikó Mária
Munkahelye: Kereskedők, Vállalkozók Békés Megyei Szervezete
Beosztása: Marketing vezető
I. A szakmai, kulturális és szaknyelvi felkészítés
A tanulmányút előtt a Békés Megyei Kereskedelmi és Iparkamara (Justh Gyula utcai) épületében két alkalommal szakmai felkészítésen vettem részt, melynek egyik célja volt a hollandiai szakképzés rendszer jellemzőinek megismerése; ezt prezentációval és szakmai jegyzettel is segítette a Kamara. A felkészítés során lehetőségem volt megismerni az útitársaimat, illetve beszéltünk kis és közepes vállalkozások és a szakoktatás kapcsolatáról is. 
Ezen kívül angol nyelvi felkészítésen is részt vettem, ahol a szakterület speciális szakkifejezéseinek ismertetésére és a szóbeli kifejező képesség fejlesztésére került sor. 

A szakmai, kulturális és szaknyelvi felkészítésen kapott információk, anyagok hasznosak voltak számomra az út során.
II. A szakmai tanulmányút során szerzett tapasztalatok
A szakmai tanulmányút előtt és alatt lehetőségem volt megismerni Hollandia szakképzési rendszerét, ahol az ország munkaerő piaci igényeinek megfelelő duális szakképzés alakult ki. Intézményeket látogatva, előadásokat, tájékoztatókat végig hallgatva és szakmai találkozók segítségével képet kaptam a Hollandia szakképzési rendszerének működéséről, valamint a vállalkozóknak a tanulók gyakorlati képzésének megvalósulásában betöltött szerepéről. Az így megszerzett ismeretek alapján - a felnőttképzésre külön figyelemmel - össze tudom vetni azt a hazai szakképzési rendszerrel. A megismert különbségekből, a bemutatott működő szakmai tapasztalatokból ötleteket tudok meríteni. A programok során szerzett új ismereteket így egyrészt saját munkám során tudom hasznosítani, de egyúttal ezeket az új ismereteket a lehető legszélesebb körben tovább is tudom adni.
1) A szakmai előadásokból, programokból, látogatásokból a legjobban a Noorderp∞rt, Euroborg intézményében tett látogatás tetszett. A vendéglátás szakirányú szakképző intézmény gyakorlat orientáltsága és tárgyi felszereltsége minden szempontból irigylésre méltó. A vendéglátás szakirányon (de általában is elmondható az általunk meglátogatott szakmai intézményekről) két leghangsúlyosabb terület a „gyerek” és a „gyakorlat”. A különböző tanműhelyek mérete, az ott rendelkezésre álló eszközök, gépek, felszerelések tökéletesen megfelelnek szakmai feladatok magas szintű elsajátítására. Példa értékűnek és átveendőnek tartom azt a módszert, ahogy a tanulók valódi feladatokon keresztül (szállodai szoba tisztítása, szállodai bejelentkezés és információ nyújtása, kávézó, pékség és étterem működtetése) valódi vendégekkel, valódi felelősséggel sajátítják el a szakmai ismereteket, az alapoktól a menedzser szintig. Ezen a látogatáson is megerősödött bennem, hogy a szakképzés gyakorlati megközelítése mennyire fontos.

2)  A holland és ezen belül a Noorderp∞rt szakmai oktatási rendszeréből az alábbi jellemzőket emelem ki:

1. Kompetencia alapú oktatás:
A Holland szakképző iskolák célja, hogy minden tanuló szerezzen szakmát és bizonyítványt. Hollandiában folyamatosan, több éven keresztül (12-16 éves kor között) figyelik és mérik az egyes tanulók kompetenciáját és ennek ismeretében mutatnak utat a szakmai továbbtanuláshoz. A kompetencia ismerete segíti az oktató intézményt, hogy a tanulót számára megfelelő (elérhető) szinten képezze. Például a gyenge képességűek számára is elérhető egy szakma és a hozzá tartozó szakmai ismeretek (Level 1) megszerzése. 
2. Fókuszban a gyerek:
Vendéglátóink több előadásában is hallottuk, hogy pár éve felismerték, hogy volt egy jelentős hiba a rendszerükben: miszerint nem figyeltek eléggé a tanulókra. Ezen változtattak és a tanulók kerültek a fókuszba. Különlegesnek tartom ezt a felismerést és ennek őszinte megvallását. Az intézményvezetők és az előadók őszintén beszéltek arról, hogy náluk is vannak problémák, legyen az iskolán belüli (hiányzás, motiváció hiánya) vagy iskolán kívüli (generációs, családi és egyéni problémák). Az intézmények fő célja, hogy a tanuló – képességeihez mérten – minden esélyt és tudást megkapjon az életben való elinduláshoz. Ennek érdekében türelemmel, megértéssel és odafigyeléssel közelednek a tanulókhoz. Nem csak beszélnek róla, hanem valóban segítenek a tanulóiknak. Például: a gyakorlati oktatáshoz a szükséges gyakorlati hely megszerzését, egy a Noorderp∞rton belüli szervezet, a Noordep∞rt SSC („Diák Szeviz Center”) segíti. Ez a szervezet több mint ezer céggel áll kapcsolatban, s a céget egy a „piacról” érkezett, komoly szakmai kapcsolatokkal, üzleti „hálóval” rendelkező szakember vezeti.
3. Piaci igények kiszolgálása
A Holland szakképzés rugalmassága lehetővé teszi, hogy az gyorsan alkalmazkodjon a megváltozó munkaerő-piaci igényekhez, azaz olyan szakembereket képezzenek, akiket a munkaerő-piac igényel. A jogszabályok lehetővé teszik ezt a rugalmasságot, mert azok csak a képzés kereteit szabályozzák. A szakképző intézmény állandó kapcsolatban van a szakmai szervezetekkel és a munkáltatókkal, így értesül a megváltozott igényekről és tudja azt teljesíteni. Természetesen a képzés tematikájának módosítása itt sem megy egyik napról a másikra, hiszen az iskola egy évre előre tervez. 
Fontosnak tartom, hogy ezt a szemléletet – a piaci igényeket kell kiszolgálni – és ezt a módszert – rugalmas alkalmazkodás adott kereteken belül – vegye át és alkalmazza a magyarországi oktatási és szakképzési rendszer.
4. Munkára nevelés
A tanuló képességétől, a szakmai iránytól és szinttől függően megkülönböztetnek BOL (schoolbased) és BBL (workbased) képzést. A BBL oktatás jóval gyakorlatiasabb, például jelentheti azt, hogy a tanuló négy napot van az adott gyakorlati helyen és egy napot tölt el az iskolában. Bármelyik tipusban is tanul a tanuló, a fő cél az, hogy a szakmai vizsgák letétele után valódi munkavégzésre legyen képes. 

Érdekesnek tartottam azt a módszert, amivel a School for Technology and ITC-ben találkoztam. A tanulók év közben projekteken dolgoznak, természetesen a feladat nehézsége megfelel a tanuló szintjének. A konkrét feladatot nem csak fizikai valóságában kell elkészíteni (pl. működő makett), hanem a feladat megoldásáról, annak folyamatáról előadást is kell tartani a tanulónak.
Hasonlóan érdekes volt számomra a mentorálási módszer, amiről a School for Automotive intézményben hallottam. A módszer lényege az önálló feladatmegoldásra való felkészítés. A képzés évei alatt felkészítik a fiatalt arra, hogy képes legyen önállóan dolgozni, döntéseket hozni. A képzés elején a tanuló mellé rendelt mentor (egy tanuló – egy mentor!) folyamatosan jelen van a tanuló életében és segít neki mindenben, majd ez a segítség fokozatosan csökken, s a képzés utolsó évében a mentor háttérbe vonul, „magára hagyja” a tanulót.
3) Felnőttoktatással foglalkozó szervezet képviselőjeként a fenti jellemzőkből a kompetencia alapú oktatást és a piaci igények kiszolgálását tartom a legfontosabbnak, ezeket a felnőttképzésben is be lehetne vezetni. 
4) A fenti gyakorlat bevezetésére az oktatás, mint nemzeti cél kiemelésére, jogszabályi változtatásokra, kiszámítható, tervezhető gazdaságra és munkaerőpiacra, a szerkezeti struktúra megváltoztatására, a pénzügyi források mennyiségének és eredetének megváltoztatására és nem utolsó sorban a társadalmi gondolkodás megváltozására lenne szükség. Ezért a holland mintát rövid- és közép-távon nem látom megvalósíthatónak Magyarországon. Egyes pontjait viszont részben és fokozatosan be kell építenünk a szakképzési rendszerünkbe.
III. A szakmai tanulmányút szervezése
A szakmai program szervezése kitűnő volt.
A tanulmányút során széleskörű szakmai programokon vettünk részt, többek között:

	Június 1. - hétfő
	 09.30

10.00-12.00
	Indulás a hotelből (gyalog)

A Noorderpoort fogadó intézmény bemutatása

Szakképzés Hollandiában


	Ms. Stieneke Boerma

Ms. Liesbeth Dirks

+ 31 6 20 83 83 06

Helyszín:

Het Kasteel (a kastély)

www.hetkasteel.com
Stieneke Boerma



	
	Munkaebéd: het Kasteel

	
	13.30- 15.30


	Noorderpoort Egészségügyi Szakképző Intézményének meglátogatása


	Verl. Visserstraat 20, Groningen

Ms. Betty Derksen

Ms. Liesbeth Dirks


	Június 1. - kedd


	8.30

9.00-11.15

11.30
	Indulás a hotelből (helyi tömegközlekedés)

Az Energy Expo meglátogatása

Továbbutazás busszal.
	Ms Liesbeth Dirks

www.energyexpo.nl
Zernikelaan 17, Groningen

Ms. Margreet van der Velde

	
	Munkaebéd: Scaves vállalat, Schoonebeek

	
	14.00-16.00


	Scaves vállalat meglátogatása

Információ: MyTech Pro
	www.scaves.nl
Wendakker 5-A, Schoonebeek

Mr. Jan Snijders

Mr. Ron Helvoirt

Ms. Liesbeth Dirks 

Ms. Stieneke Boerma




	Június 3. - szerda
	08.00

9 00 –

12.00


	Indulás a hotelből (helyi tömegközlekedés)

Eemshaven
	Ms. Liesbeth Dirks


	
	Munkaebéd

	
	14.00 –

16.00


	Noorderpoort Energetikai és Tengerészeti Szakképző Intézmény 


	Mr. Ron Helvoirt


	Június 4. - csütörtök
	08.45

9.00 –

10.30

11.00


	Indulás a hotelből (helyi tömegközlekedés)

Noorderpoort : Euroborg

Turizmus Vendéglátás Szakképző Intézmény

Gyakornoki képzés az Euroborg-ban
	Ms. Liesbeth Dirks
Noorderpoort, Euroborg, Groningen

Ms. Annette de Zeeuw

Gyakorlati képzés:

Mr. Simon Duursema

	
	12.00                     Munkaebéd: Noorderpoort, Euroborg

	
	13.30-15.30

19.00
	Indulás az Euroborg-ból (helyi tömegközlekedés)

Noorderpoort Technológiai és Infokommunikációs Intézményének meglátogatása

Közös vacsora a projekt partner képviselőjével Groningenben (egyeztetés alatt)
	Ms. Liesbeth Dirks

Euvelgunnerweg 17, Groningen

Mr. Erik Hollander




	Június 5. - péntek
	9.00

9.30-11.30


	Indulás a hotelből (helyi tömegközlekedés)

Céglátogatás (egyeztetés alatt)


	Ms Liesbeth Dirks

Mr. Wim van der Laan



	
	Munkaebéd: Noorderpoort Autóipari Szakképző Intézmény

	
	13.30-14.30

15.00
	Noorderpoort Szolgáltató Szektor Gyakornoki Központ meglátogatása

Értékelés, certifikátok kiállítása
	Mr. Hans Buissink

Noorderpoort Autóipari Szakképző Intézmény

(Pop Dijkemaweg 88, Groningen)

Ms. Liesbeth Dirks


A fogadó intézmény tevékenysége:
A Noorderp∞rt ROC (Regionális Képző Központ) Hollandia északi részén található egyik legnagyobb szakképző intézmény. A régióban 17 iskolája van, 14 000 diákkal és kb. 1 400 alkalmazottal (ebből 1 000 fő tanár) 

Noorderp∞rt logójában látható „végleten” jel is szimbolizálja az intézmény elkötelezettségét az egész életen át tartó tanulás (Long Life Learning) iránt.
Főbb szakképzési területek: 

· Technológia és IKT

· Autóipar és logisztika

· Vendéglátás és turizmus

· Energia és Tengerészet
· Egészségügy

· Művészetek & Multimédia

· Üzlet és adminisztráció
Az utazás:
Az utazás megszervezése a Békés Megyei Kereskedelmi és Iparkamara feladata volt. 
A kiutazás 2015. május 30-án történt, 800 órakor indultunk Békéscsabáról Budapestre bérlet autóbusszal. A Liszt Ferenc Repülőtérről 1310 órakor szállt fel a repülőnk és 1515 órakor érkeztünk meg Amsterdam Schipol Repülőtérre.
Innen vonattal, pontosabban az első szakaszon vonatpótló autóbusszal, majd vonattal utaztunk Groningenbe.
A hazautazás 2015. június7-én történt, 1420 órakor száll fel a repülőnk Amsterdamból és 1620 órakor érkeztünk Budapestre. Innen különjáratú autóbusszal utaztunk és 2000 óra körül érkeztünk Békéscsabára.
Groningenben a helyi közlekedést (az állomástól a szállodáig és vissza) taxival, illetve helyi járatos buszokkal oldottuk meg. Két alkalommal bérelt busszal utaztunk.
Az utazás költségét, így a repülőjegyet, az illetéket, a baleset- és egészségbiztosítást, a magyarországi transzfert, és a hollandiai mikrobusz bérlést a projekt költségvetése fedezte.
A szállás:
A szállást és étkezést szintén a Békés Megyei Kereskedelmi és Iparkamara szervezte meg. Groningenben a szállás a NH nemzetközi hotellánc Hotel Groningen **** szállodájában történt, illetve két éjszakát töltöttünk Amsterdamban a Hampshire Hotel – Eden *** szállodában.
Mindkét szálloda maximálisan megfelelt az elvárásaimnak. A szállás tartalmazta a reggelit és lehetőség volt a munkaétkezéseken kívüli főétkezésekre. 

A szállás és ellátás költségét a projekt költségvetése fedezte.
IV. A szakmai tanulmányúttal kapcsolatos elvárásai megvalósultak-e?
A szakmai tanulmányúttal kapcsolatos elvárásaim megvalósultak. 
A tanulmányút során választ kaptam arra, hogy mennyire fontos, hogy az oktatás kiemelt szerepet kapjon egy nemzet céljai között. Megismertem azt, hogy Hollandiában milyen elméleteket és gyakorlatokat, a munkaerő-piaci igényeknek megfelelő szakképzési rendszert alakítottak ki, hogyan fejlesztik a duális szakképzést, milyen képesítési rendszerek vannak. 

A tanulmányút során új belföldi és külföldi szakembereket ismertem meg, ez által szakmai látóköröm bővült. Az angol és a helyi nyelv gyakorlása által a szakmai idegen nyelvismeretem bővült, ami egy következő szakmai út alkalmával is hasznosítható. 
V. Javaslat
A hollandiai szakképzési rendszer alapján azt javasolom, hogy az iskolarendszerű és iskolarendszeren kívüli képzés közötti átmenetet meg kell valósítani, az oktatás és a munkaerő-piaci elvárásokat közelíteni kell. 
Előadást fogok tartani a hollandiai tapasztalatokról munkaáltatói érdekképviseleti szervezetünk tagjainak, munkatársainak és továbbá az általunk szervezett képzéseken résztvevőknek.
Békéscsaba, 2015. június 14.

